- आनन्द पाण्डेय ने एक परिगणक की तरह ‘क्रिस्टल लॉज’ सम्बन्धी अपनी राय को दस सब-हेड्स में - मिस्ट्री, थ्रिल, सस्पेंस, स्टोरीलाइन, ड्रामा, लैंग्वेज और स्टाइल, डायलॉग्स, हार्डवेयर, साइज़, कैरेक्टराइज़ेशन - में बांटा और सब का एक से दस तक के स्केल पर अलग अलग मूल्यांकन करने के बाद उपन्यास को सौ में से इक्यासी नम्बरों से पास किया । सब से कम नम्बर उन्होंने आपके लेखक को मिस्ट्री में - दस में से चार; और सब से अधिक - 10 में से दस - लैंग्वेज और स्टाइल, डायलॉग्स और हार्डवेयर को दिए । यानी उन्हें कथ्य की रवानगी और शब्द चयन सुपर लगा, डायलॉग्स उपन्यास की खास खूबी लगे, विशेष सराहना उन्होंने मुकेश माथुर और बड़े आनन्द साहब के बीच हुए डायलॉग्स की की और कवर डिजाईन और प्रिंटिंग वगैरह को एक्सीलेंट बताया ।